खेला होबे, बाहरी व्यक्ति जैसे नारों पर पीएम मोदी ने दिया ममता दीदी को जवाब, कहा- बच्चा बच्चा आपका खेल समझ गया है
पीएम मोदी ने कहा कि बंगाल के कोने कोने से अब एक ही आवाज आ रही है, हर घर से एक ही आवाज आ रही है, हर मुख से एक ही आवाज आ रही है, दो मई दीदी गई जाथे, आशोल परिवर्तन आछे।
नई दिल्ली: पश्चिम बंगाल के कांथी में प्रधानमंत्री नरेंद्र मोदी ने ममता के हर उस सवाल का जवाब देने की कोशिश की जो वह अपनी सभाओं में उठाती रहती हैं। पीएम मोदी ने कहा कि बंगाल के कोने कोने से अब एक ही आवाज आ रही है, हर घर से एक ही आवाज आ रही है, हर मुख से एक ही आवाज आ रही है, दो मई दीदी गई जाथे, आशोल परिवर्तन आछे। उन्होने कहा किपश्चिम बंगाल का बच्चा-बच्चा, आपका खेला समझ गया है। इसलिए 2 मई को पश्चिम बंगाल दीदी को द्वार दिखाएगा। पीएम मोदी ने कहा-'दीदी आजकल मेदिनीपुर में आकर बार-बार बहाने बना रही है, उन बहनों और उन परिवारों को जवाब नहीं दे पाई जिनको पहले अंफान ने तबाह किया और फिर तृणमूल के टोलाबाजों ने लूटा। यहां केंद्र ने जो राहत भेजी थी वो फंस गई। दीदी.. ओ.. दीदीमोदी ने कहा-'दीदी.. ओ.. दीदी, आज पश्चिम बंगाल पूछ रहा है कि अंफान की राहत किसने लूटी? गरीब का चावल किसने लूटा? अंफान के सताए लोग आज भी टूटी हुई छत के नीचे जीने को मजबूर क्यों हैं? जब जरूरत होती है तब तो दीदी दिखती नहीं है, लेकिन जब चुनाव आता है तो कहती है सरकार द्वारे-द्वारे, यही इनका खेला है। पश्चिम बंगाल का बच्चा-बच्चा, आपका खेला समझ गया है। इसलिए 2 मई को पश्चिम बंगाल दीदी को द्वार दिखाएगा।' टीएमसी का खेला खत्म होगा, विकास आरंभ होगापीएम मोदी ने कहा- 'माताएं-बहनें टीएमसी को इस चुनाव में सजा देने के लिए बड़ी संख्या में बाहर निकल चुकी हैं, जहां देख रहा हूं लोग ही लोग नजर आ रहे हैं, मैदान छोटा पड़ गया, हजारों की तादाद में लोग खड़े हैं, ये तस्वीर देखिए, दीदी  आप सुनती नहीं हो अगर देख सको तो देख लो, ये तस्वीर इसकी गवाह है, बंगाल की स्वाभिमानी महिलाओं ने तय कर दिया है कि टीएमसी का खेला खत्म होगा। विकास आरंभ होगा।'बांग्ला की दरकार बीजेपी सरकारउन्होंने बंगाल के विकास के प्रतिबद्धता जताते हुए कहा-'बंगाल का विकास यहां के लोगों का विकास ये भाजपा का कमिटमेंट है, संकल्प है, बंगाल का उज्वल भविष्य इसके लिए हम जी जान से जुट जाएंगे, ये वादा करने मैं आया हूं। भाइयों-बहनों, बांग्ला चाहे शिक्षा, शिल्प, कर्मसंस्थान, बांग्ला चाहे नारी सुरक्षा, कृषक सम्मान, कर्मचारी सम्मान और बांग्ला चाहे भाजपा सरकार। बांग्ला की दरकार बीजेपी सरकार।'भाजपा का संकल्प बंगाल के गरीब से गरीब तक पहुंचाना है पीएम मोदी ने कहा-'भाजपा का संकल्प बंगाल के गरीब से गरीब तक हर क्षेत्र तक विकास पहुंचाने का संकल्प है, भाजपा हर स्कीम को स्कैम से मुक्त करेगी। कट मशीन पर रोक लगाएगी। कट कमीशन पर रोक लगाएगी। भाजपा लाभार्थियों के बैंक खाते में सीधा लाभ देने के लिए डीबीटी देने के लिए कदम उठाएगी। कोई बिचौलिया नहीं कोई तोलाबाज नहीं, ये भाजपा की सरकार का ट्रैक रिकॉर्ड है कि उसकी हर योजना के केंद्र में नारी शक्ति है, माताएं, बहनें, बेटियां है। भाजपा की केंद्र सरकार में बहनों के लिए शौचालय इज्जत घर बनवाए, बिजली का कनेक्शन दिया, एलपीजी गैस कनेक्शन दिया, पक्के घर की रजिस्ट्री  बहनों के नाम की कोरोना काल में सैंकड़ों करोड़ रुपए की सीधी मदद बहनों के जनधन खाते में पहुंचाई, अब भाजपा की केंद्र सरकार पूरे देश में बहनों की पानी की जरूरत को पूरा करने के लिए घर-घर जल पहुंचाने की योजना चला रही है। लेकिन टीएमसी की सरकार ने यहां ये भी नहीं होने दिया। टीएमसी सरकार को आपकी परेशानियों की चिंता नहीं है। बहनों-बेटियों के लिए जो काम केंद्र की भाजपा सरकार कर रही है उसको डबल इंजन की सरकार कई गुना बढ़ाने वाली है। बंगाल में भाजपा का संकल्प पत्र भी सामने आ चुका है, मैं बंगाल भाजपा के सभी नेताओं को इसके लिए बहुत बधाई देता हूं, उन्होंने जो संकल्प पत्र बनाया है, जनता की आवाज को सुनकर बनाया है।' इसी मिट्टी की संतान को मिलेगा सीएम पदपीएम मोदी ने कहा जिस बंगाल से गुरुदेव ने हर भारतवासी को एक माला में पिरोया और इसी धरती से गुरुदेव ने कहा और जो हम कहते हैं, पंजाब सिंध गुजरात मराठा.... उस बंगाल में गुरुदेव की धरती से बाहरी कौन हो सकता है। गुरुदेव की मिट्टी की आवज है और यह मिट्टी किसी को बाहरी नहीं मानती। बंगाल में  भाजपा की जो राज्य सरकार आप बनाने जा रहे हैं उसमें मुख्यमंत्री की जिम्मेदारी इसी मिट्टी की संतान की होगी। साथियो लोकतंत्र में हारजीत जनता के लिए किए गए सेवाकार्यों से तय होती है आप सभी ने ममता दीदी को 10 साल काम करने का मौका दिया आपके बीच आकर ममता दीदी की जिम्मदारी थी कि वो आकर 10 साल के काम का हिसाब दे, पाई पाई का हिसाब दे, यह चुनाव में उनकी जिम्मेदारी है, लेकिन दीदी आपको हिसाब नहीं दे रही, अगर कोई हिसाब मांगे उसको गालियां दे रही है और गुस्सा कर रही है।  बंगाल को शांति और स्थिरता चाहिएपीएम मोदी ने अपने भाषण में असम में बीजेपी का कार्यकाल का भी जिक्र किया। उन्होंने कहा-'जरा अपने पड़ोस में देखिए असम में भी चुनाव चल रहा है और वहां एनडीए सरकार है, लेकिन 5 सालों में काम हुए हैं, शांति आई है, स्थिरता आई है। अलगाव का रास्ता चुनने वाले मुख्य धारा में लौट आए हैं, दीदी के राज में बंगाल में हिंसा, बम, बंदूक के धमाके सुनाई देते हैं। धमाकों से घरों के घर और उनकी छतें उड़ रही है और दीदी की सरकार सिर्फ देख रही है, इसी को हमें मिलकर बदलना है। बंगाल को शांति और स्थिरता चाहिए, बम बंदूक और हिंसा से मुक्ति चाहिए और यह काम सिर्फ भाजपा कर सकती है। दीदी हैं कि सुनती नहींपीएम मोदी ने कहा-'दीदी.. ओ...दीदी... मुझे बार-बार इसलिए कहना पड़ता है क्योंकि वो सुनती नहीं है, दीदी आप खेला खेलेंगे और हम सेवा करेंगे। खेला नहीं होबे सेवा होबे। बीजेपी का एक ही मंत्र गरीब का सम्मान। दीदी इस बात से बौखलाई हुई हैं कि बंगाल के लोग उनका खेला समझ गए हैं इसलिए तृणमूल वाले आजकल झूठ और प्रपंच पर उतर आए, कैसे नंदीग्राम को बदनाम करने के लिए एक के बाद एक झूठे आरोप लगाए गए, दीदी आपको नंदीग्राम ने बहुत कुछ दिया और आप नंदीग्राम के लोगों पर झूठे आरोप लगा रही हो। ये नंदीग्राम के लोग अपमान नहीं सहेंगे और दीदी तुमसे जवाब मांगेंगे। नंदीग्राम के स्वाभिमानी लोग आपको इस अपमान की सजा देंगे।